Λαμία, 14 Μαρτίου 2020

**ΔΕΛΤΙΟ ΤΥΠΟΥ**

**Θέμα:** Ενημέρωση ενεργειών και πρωτοβουλιών του Δήμου Λαμιέων για την αντιμετώπιση του κινδύνου διάδοσης του κορονοϊού.

 Ξεκίνησε από σήμερα το πρωί και αύριο πρόκειται να ολοκληρωθεί, η διαδικασία απολύμανσης σε όλους τους χώρους του Δήμου Λαμιέων. Πρόκειται για μία προληπτική παρέμβαση, η οποία πραγματοποιείται για να θωρακίσει τη λειτουργία των δημοτικών υπηρεσιών.

Από τη Δευτέρα το πρωί, όπως ανακοινώθηκε:

α) ξεκινούν περιοριστικά στην προσέλευση των δημοτών στις δημοτικές υπηρεσίες, με στόχο όλο και λιγότεροι πολίτες να προσέρχονται σε αυτές

β) τίθεται σε  λειτουργία κεντρική τετραψήφια γραμμή, στην οποία μπορεί να απευθύνεται κάθε δημότης, για οποιοδήποτε θέμα έχει σχέση με το Δήμο.

Παράλληλα, από σήμερα το πρωί, ξεκίνησαν παρεμβάσεις απολύμανσης, τόσο στα δικαστήρια, όσο και στο μέγαρο της Αστυνομίας.

Στο ίδιο πνεύμα, ακυρώνονται όλα τα προγραμματισμένα ραντεβού, δημοτών, φορέων και εκπροσώπων συλλόγων με τις υπηρεσίες του Δήμου, τους Αντιδημάρχους και το Δήμαρχο και αυτά θα προσδιορισθούν εκ νέου το προσεχές διάστημα .

Για κάθε επικοινωνία με τη Δημοτική αρχή, οι πολίτες ή οι εκπρόσωποι φορέων μπορούν να απευθύνονται στα υπηρεσιακά τους τηλέφωνα, τα οποία έχουν ως ακολούθως:

* Γραφείο Δημάρχου **κ. Θύμιου Καραΐσκου : 22313-51500**
* Γραφείο Αντιδημάρχου Διοίκησης, Ανθρωπίνου Δυναμικού και Κατάρτισης, Ληξιαρχείου & Δημοτικής Κατάστασης και Εξυπηρέτησης Πολιτών **κ.Σωτηρίου Κουτσοβέλη : 22313-51010**
* Γραφείο Αντιδημάρχου Προγραμματισμού, Ηλεκτρονικής Διακυβέρνησης, Διαφάνειας - Κοινωνίας των Πολιτών και Αναπτυξιακών Προγραμμάτων, **κ. Δημητρίου  Κυρίτση : 22313-51002**
* Γραφείο Αντιδημάρχου Πολιτισμού, Τουριστικής Ανάπτυξης και Διεθνών Σχέσεων, **κας Αμαλίας Ποντίκα : 22313-51073**
* Γραφείο Αντιδημάρχου Τοπικής Ανάπτυξης, Αθλητισμού, Νέας Γενιάς, Απασχόλησης, Εμπορίου και  Επιχειρηματικότητας, **κ. Παναγιώτη Φώσκολου: 22313-51093**
* Γραφείο Αντιδημάρχου Περιβάλλοντος και πρασίνου, ποιότητας ζωής και ελεύθερου χώρου,  Πολεοδομικού Σχεδιασμού, Πολιτικής Προστασίας, Εποπτείας και Διαχείρισης Κοινοτήτων, **κ.  Κωνσταντίνου Σταυρογιάννη : 22313-51060**
* Γραφείο Αντιδημάρχου Καθαριότητας και Ανακύκλωσης, Διαχείρισης Αδέσποτων και λειτουργίας Δημοτικού Κυνοκομείου**, κ. Κωνσταντίνου Μουστάκα : 22313-51015**
* Γραφείο Αντιδημάρχου Δημόσιας Υγείας, προστασίας Γ’ Ηλικίας, προστασίας παιδικής ηλικίας, εποπτείας και λειτουργίας βρεφονηπιακών σταθμών, ισότητας Φύλων, **κ. Παναγιώτη Στασινού : 22313-51024**

Για μια ακόμη φορά θέλουμε να τονίσουμε, ότι οι ίδιοι οι πολίτες πρέπει να πάρουν την υπόθεση στα χέρια τους και να τηρήσουν μία υπεύθυνη στάση γιατί μόνο έτσι μπορούμε να διασφαλίσουμε την δημόσια υγεία.

Ο Δήμαρχος Λαμιέων Θύμιος Καραΐσκος δήλωσε ότι:

*«O Δήμος προσπαθεί να καλύψει όλες τις ανάγκες. Δηλώνουμε παρόντες για να βοηθήσουμε και να ξεπεράσουμε τα οποιαδήποτε προβλήματα. Συγκροτημένα, συντονισμένα και προπάντων ψύχραιμα και χωρίς πανικό, προσπαθούμε να αντιμετωπίσουμε καθημερινά θέματα λειτουργίας της πόλης.*

*Σ' αυτή την προσπάθεια ζητούμε από όλους τους πολίτες υπεύθυνα και δημιουργικά να συμβάλουν και να βοηθήσουν . Ξεκαθαρίζουμε ότι δεν πρόκειται για δρόμο ταχύτητας αλλά για μαραθώνιο. Όλοι μας έχουμε και τη θέληση και τη διάθεση να πετύχουμε αποτελέσματα.»*